You are here: Home » Content » Natuurwetenskappe Graad 7 » Om fisiese en chemiese veranderinge in stowwe to ondersoek en te kan bespreek
MemorandumVoorbeelde van fisiese verandering: ‘n pan wat verhit word; tee wat afkoelVoorbeelde van chemiese verandering: vuurhoutjie wat brand; brood wat roosterMalvalekkersJa, dit smaak anders, effens na brand Ja, dit het swart en poeieragtig geword Chemiese verandering: Dit is permanent, die chemiese reaksie het die suiker in koolstof verander.
AKTIWITEIT: Om fisiese en chemiese veranderinge in stowwe to ondersoek en te kan bespreek [LU 2.3] Mense gebruik verskillende natuurlike stowwe en verander dit in iets anders. Stowwe word met ander gemeng, verhit, geskei, opgelos of met elektrisiteit behandel ten einde die verandering teweeg te bring. Sommige veranderinge is egter nie blywend nie, maar ander is weer nie omkeerbaar nie. Ons onderskei tussen fisiese en chemiese verandering.Fisiese VeranderingWanneer versuikerde heuning in ‘n pot verhit word, raak dit weer vloeibaar. Sodra dit egter weer afkoel en blootgestel word aan lug, versuiker dit weer. Geen nuwe stowwe is gevorm nie, die eienskappe is nog presies dieselfde en ons noem hierdie verandering ‘n fisiese verandering. In die vorige eksperiment het die oranje kwikoksied weer swart geword nadat dit afgekoel het (fisiese verandering).Chemiese VeranderingWanneer rou pannekoekdeeg in warm olie gegooi word, gebeur daar iets. Die voorkoms van die deeg verander. Dit is nie meer loperig nie en word hard. Die verandering wat plaasgevind het, is permanent. Veranderings wat permanent is en wat iets nuuts voortbring, word chemiese veranderings genoem. Die nuwe stof se eienskappe verskil van die oorspronklike stof s’n. Die kwikoksied het ook ‘n chemiese verandering ondergaan toe dit ontbind het in kwik en suurstof.Noem nog twee voorbeelde van fisiese en twee voorbeelde van chemiese veranderinge._____________________________________________________________________________________________________________________________________________________________________________________________________________________________________________________________________________Probeer die volgende:Bring malvalekkers skool toe. Sit dit op die punt van ‘n vurk en hou dit oor ‘n vlam. Beantwoord dan die volgende vrae.Het die smaak verander nadat dit verhit is? Wag totdat dit afkoel voordat jy proe. Het die voorkoms verander? Beskryf die verandering. Is dit ‘n chemiese of ‘n fisiese verandering? Motiveer jou bevinding._____________________________________________________________________________________________________________________________________________________________________________________________________________________________________________________________________________Figure 1
AssesseringLeeruitkomste 2:Die leerder ken, interpreteer en pas wetenskaplike, tegnologiese en omgewingskennis toe.Assesseringstandaard 2.3: Dit is duidelik wanneer die leerder inligting interpreteer: identifiseer kernidees in die teks, vind patrone in aangetekende data en maak gevolgtrekkings uit inligting in verskeie vorme (prente, diagramme, ens.).
« Previous module in collection Om die opbreek van verbindings in eenvoudiger stowwe te ondersoek
Next module in collection » Om die samestelling van stowwe aan die hand van chemiese simbole en formules te kan beskryf
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Mar 23, 2009 2:51 am -0500. Add to a lens